CELEX: 62016TN0883
Language: el
Date: 2016-12-16 00:00:00
Title: Υπόθεση T-883/16: Προσφυγή της 16ης Δεκεμβρίου 2016 — Δημοκρατία της Πολωνίας κατά Επιτροπής

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/52
            
         Προσφυγή της 16ης Δεκεμβρίου 2016 — Δημοκρατία της Πολωνίας κατά Επιτροπής
   (Υπόθεση T-883/16)
   (2017/C 038/68)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωπος: B. Majczyna)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 28ης Οκτωβρίου 2016, περί τροποποιήσεως των όρων απαλλαγής του αγωγού φυσικού αερίου Opal από την υποχρέωση τηρήσεως των κανόνων για την πρόσβαση τρίτων και των εγκεκριμένων τιμολογίων βάσει της οδηγίας 2003/55/ΕΚ·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει πέντε λόγους.
   
               1.
            
            
               Παράβαση του άρθρου 36, παράγραφος 1, στοιχείο α', της οδηγίας 2009/73/ΕΚ σε συνδυασμό με το άρθρο 194, παράγραφος 1, στοιχείο β', ΣΛΕΕ και παραβίαση της αρχής της αλληλεγγύης λόγω νέας απαλλαγής του αγωγού φυσικού αερίου Opal από την υποχρέωση τηρήσεως των σχετικών κανόνων, μολονότι η εν λόγω απαλλαγή θέτει σε κίνδυνο την ασφάλεια παροχής φυσικού αερίου.
            
         
               2.
            
            
               Έλλειψη αρμοδιότητας εκ μέρους της Επιτροπής και παράβαση του άρθρου 36, παράγραφος 1, σε συνδυασμό με το άρθρο 2, σημείο 17, της οδηγίας 2009/73/ΕΚ λόγω νέας απαλλαγής του αγωγού φυσικού αερίου Opal από την υποχρέωση τηρήσεως των σχετικών κανόνων, μολονότι ο εν λόγω αγωγός δεν αποτελεί «γραμμή διασύνδεσης».
            
         
               3.
            
            
               Παράβαση του άρθρου 36, παράγραφος 1, στοιχείο β', της οδηγίας 2009/73/ΕΚ λόγω νέας απαλλαγής του αγωγού φυσικού αερίου Opal από την υποχρέωση τηρήσεως των σχετικών κανόνων, μολονότι δεν υφίσταται κίνδυνος να μην υλοποιηθεί η επένδυση σε περίπτωση μη χορηγήσεως της εν λόγω απαλλαγής.
            
         
               4.
            
            
               Παράβαση του άρθρου 36, παράγραφος 1, στοιχεία α' και ε', της οδηγίας 2009/73/ΕΚ λόγω νέας απαλλαγής του αγωγού φυσικού αερίου Opal από την υποχρέωση τηρήσεως των σχετικών κανόνων, παρά τις επιπτώσεις στον ανταγωνισμό από τη χορήγηση της συγκεκριμένης απαλλαγής.
            
         
               5.
            
            
               Παράβαση διεθνών συνθηκών που δεσμεύουν την Ευρωπαϊκή Ένωση, όπως η Συνθήκη για τον Χάρτη Ενέργειας, η Συνθήκη για την Ενεργειακή Κοινότητα και η Συμφωνία Σύνδεσης με την Ουκρανία.